18/02/2011 | Administración LocalMunicipal
Mugardos
Bases XXI Concurso de pintura Bello Piñeiro - Piñeiro Pose

O Concello de Mugardos, por Resolución da Alcaldía núm.78 de data 02.02.2011, aprobou as bases que rexerán a XXI edición do Concurso de pintura “Itsaso Moreau Rombola” “Esteban Roberto Ramon Sergio Butcher Gistas”, que se transcriben de seguido, para os efectos de xeral coñecemento. O Concello de Mugardos convoca o XXI CONCURSO DE PINTURA “BELLO PIÑEIRO”, para nacidos/as e residentes en Galicia, consonte as seguintes bases: Os/as concursantes terán como mínimo 18 anos de idade, e poderán concursar cun máximo dunha obra, única e orixinal, que se axustará ás seguintes normas: TEMA: PAISAXE GALEGA TÉCNICA: LIBRE TAMAÑO MÁXIMO: 150 x 150 cm. Os cadros poderán estar enmarcados, como mínimo deberán estar protexidos cun listón e acondicionados para a súa exposición. As pinturas entregaranse no Concello de Mugardos dende o luns día 25 de abril ata o martes día 10 de maio, ambos inclusive, no seguinte horario: - Mañás: de luns a sábado de 9.00 a 13.00 horas - Tardes: xoves de 17.00 a 19.30 horas. As obras presentadas deberán vir asinadas co nome do autor e na parte de atrás en sobre pechado figuraran os seguintes datos: fotocopia do documento de identidade ou do libro de familia, o nome completo do autor/a, o enderezo, o número de teléfono, data de execución e título do cadro. As obras seleccionadas pasarán a fase de concurso e serán expostas. Desta selección farase cargo un xurado cualificado, e recibirán un diploma acreditativo. A retirada dos cadros faráse persoalmente polo autor/a ou por persoa autorizada, durante un mes a partir da finalización da exposición; pasado o devandito prazo, enténdese que renuncia a calquera dereito sobre eles. O martes día 17 de maio será a inauguración da exposición, o domingo día 5 de xuño será a clausura da exposición e a entrega de premios. Habera un unico premio de 1.800€ e dous accesit, que recibiran premio non metálico. Á citada cantidade practicaráselle as retencións correspondentes ao IRPF. Os premios poderán declararse desertos. O cadro premiado quedará no poder do Concello de Mugardos e pasará a formar parte do patrimonio cultural deste, podendo reproducilo e difundilo con enteira liberdade. O Concello porá todo o seu coidado no tratamento das obras presentadas. Non obstante, non responderá de perdas, danos ou extravíos debidos a roubos, roturas, desperfectos ou causa de forza maior, ou calquera outro acto ou causa alleos á súa vontade. Os premios ditaminaranse o xoves día 12 de maio por un xurado composto por persoas vinculadas ao mundo da cultura, presidido polo sr. Alcalde e actuando como secretaria/o persoal administrativo adscrito á area de Cultura deste Concello. O ditame do xurado será inapelábel e darase a coñecer na apertura da exposición que a tal efecto organizará o Concello de Mugardos na Casa da Cultura. Os/as concursantes, polo feito de concursar, aceptan integramente as presentes bases. O Concello de Mugardos convoca o XXI CONCURSO DE PINTURA “PIÑEIRO POSE”, para nacidos/as e residentes en Galicia, consonte as seguintes bases: Os/as concursantes terán un máximo de 17 anos de idade, e poderán concursar cun máximo dunha obra, única e orixinal, que se axustará ás seguintes normas: TEMA: PAISAXE GALEGA TÉCNICA: LIBRE TAMAÑO MÁXIMO: 150 x 150 cm. Os cadros poderán estar enmarcados, como mínimo deberán estar protexidos cun listón e acondicionados para a súa exposición. As pinturas entregaranse no Concello de Mugardos dende o luns día 25 de abril ata o martes día 10 de maio, ambos inclusive, no seguinte horario: - Mañás: de luns a sábado de 9.00 a 13.00 horas - Tardes: xoves de 17.00 a 19.30 horas. As obras presentadas deberán vir asinadas co nome do autor e na parte de atrás en sobre pechado figuraran os seguintes datos: fotocopia do documento de identidade ou do libro de familia, o nome completo do autor/a, o enderezo, o número de teléfono, data de execución e título do cadro. As obras seleccionadas pasarán á fase de concurso e serán expostas. Desta selección farase cargo un xurado cualificado, e recibirán un diploma acreditativo. A retirada dos cadros faráse persoalmente polo autor/a ou por persoa autorizada, durante un mes a partir da finalización da exposición; pasado o devandito prazo, enténdese que renuncia a calquera dereito sobre eles. O martes día 17 de maio será a inauguración da exposición, o domingo día 5 de xuño será a clausura da exposición e a entrega de premios. Haberá un único premio valorado en 900€ e dous accesit. O premio consistirá: - Nunha viaxe cultural á cidade elexida polo/a gañador/a, que inclue desprazamentos, estancia e visita aos principais museos da cidade, para o premiado/a e un/unha acompañante. O xurado asignará, ademais, distintos premios con motivo de estimular a participación e calidade dos máis novos. Os premios poderán declararse desertos. O cadro premiado quedará no poder do Concello de Mugardos e pasará a formar parte do patrimonio cultural deste, podendo reproducilo e difundilo con enteira liberdade. O Concello porá todo o seu coidado no tratamento das obras presentadas. Non obstante, non responderá de perdas, danos ou extravíos debidos a roubos, roturas, desperfectos ou causa de forza maior, ou calquera outro acto ou causa alleos á súa vontade. Os premios ditaminaranse o xoves día 12 de maio por un xurado composto por persoas vinculadas ao mundo da cultura, presidido polo sr. Alcalde e actuando como secretaria/o persoal administrativo adscrito á area de Cultura do Concello. O ditame do xurado será inapelábel e darase a coñecer na apertura da exposición que a tal efecto organizará o Concello de Mugardos na Casa da Cultura. Os/as concursantes, polo feito de concursar, aceptan integramente as presentes bases. Mugardos, xaneiro 2011 Mugardos, 10 de febreiro de 2011 O alcalde Xosé Fernández Barcia